চট্টগ্রাম বিশ্ববিদ্যালয় কেন্দ্রীয় ছাত্র সংসদ নির্বাচন, ২০২৫

চট্টগ্রাম বিশ্ববিদ্যালয় কেন্দ্রীয় ছাত্র সংসদ (চাকসু) ও হল সংসদ নির্বাচন ২০২৫ সালের ১৫ অক্টোবর অনুষ্ঠিত হবে।  দীর্ঘ ৩৬ বছর পর ২০২৪ সালের ছাত্র-জনতার অভ্যুত্থানের মধ্যদিয়ে প্রথম নির্বাচনী আয়োজন এটি। কেন্দ্রীয় সংসদের মোট ২৬ টি পদ ও হল সংসদে ১৪টি পদের বিপরীতে নির্বাচন হচ্ছে।

চট্টগ্রাম বিশ্ববিদ্যালয় কেন্দ্রীয় ছাত্র সংসদ ও হল সংসদ নির্বাচনে মোট ২৩২ পদে প্রতিদ্বন্দ্বিতা করতে মনোনয়নপত্র নিয়েছেন ১ হাজার ৮৮ জন প্রার্থী। এর মধ্যে চাকসুর ২৬টি পদে লড়বেন ৪৮৮ জন প্রার্থী, আর ১৪টি হল ও একটি হোস্টেলের ২০৬টি পদে লড়বেন ৬০০ জন।

## ঘটনা প্রবাহ

* অধ্যাপক ড. মনির উদ্দিন বলেন, ‘একটি সংগঠন ও কয়েকজন শিক্ষার্থীর আবেদনের পরিপ্রেক্ষিতে আজ (বুধবার) সোয়া ১২টায় নির্বাচন কমিশনের জরুরি সভা হয়। সভায় সিদ্ধান্ত নেয়া হয় এক দিন বাড়িয়ে ১৮ সেপ্টেম্বর পর্যন্ত জমা নেয়া হবে। চাকসু নির্বাচনের তফসিল অনুযায়ী, মনোনয়নপত্র জমা দেওয়ার শেষ সময় ছিলো ১৭ সেপ্টেম্বর পর্যন্ত। ওই দিন ডোপটেস্টের সনদও জমা দিতে হবে। যাচাই–বাছাই হবে ১৮ সেপ্টেম্বর।
* চাকসু'র নির্বাচন কমিশনের ঘোষিত আচরণবিধি অনুযায়ী প্রার্থীদের মাদকাসক্ত কেউ যেন নির্বাচিত হয়ে নেতৃত্বে আসতে না পারে, ডোপ টেস্টের উদ্যোগ নিয়েছে কর্তৃপক্ষ। ডোপ টেস্টের রিপোর্টে পজিটিভ ফল আসলে বাতিল হবে প্রার্থিতা। প্রধান নির্বাচন কমিশনার অধ্যাপক ড. মনির উদ্দিন বলেন; *মনোনয়নপত্র সংগ্রহের সময় প্রতিটি প্রার্থীকে একটি ডোপ টেস্ট কার্ড দেওয়া হবে। পরে বিশ্ববিদ্যালয়ের মেডিকেলে ৩৫০ টাকা ফি দিয়ে নমুনা জমা দিতে হবে*।
*অধ্যাপক ড. একেএম আরিফুল হক সিদ্দিকী বলেন, “সোমবার (২২ সেপ্টেম্বর) চাকসুর প্রার্থী ও শিক্ষার্থীদের নিয়ে নির্বাচন কমিশনের এক মতবিনিময় সভা হয়েছিল। সেখানে অধিকাংশ প্রার্থী ও শিক্ষার্থী অনুরোধ জানিয়েছিলেন, আগামী ২৫ অক্টোবর থেকে বিশ্ববিদ্যালয় বন্ধ হয়ে যাচ্ছে। ছুটি শেষে খোলার পর নির্বাচনী প্রচারণার জন্য তারা মাত্র পাঁচদিন সময় পাচ্ছেন, যা তাদের প্রচারণার জন্য কম হয়ে যাচ্ছে বলে জানিয়েছেন। এজন্য তারা আরো দুই-একদিন বাড়াতে অনুরোধ করেছিলেন। সেই পরিপ্রেক্ষিতে চাকসু ও হল সংসদ নির্বাচন ১২ অক্টোবরের পরিবর্তে ১৫ অক্টোবর অনুষ্ঠিত হবে।”

## প্রধান প্রার্থীগণ

## ২০২৫-এ চাকসুর কার্যনির্বাহী সংসদ নির্বাচনী পদ
নির্বাচনে বিজয়ীদের তালিকা: 

## প্যানেল সমূহ

### সম্প্রীতির শিক্ষার্থী জোট
বাংলাদেশ ইসলামী ছাত্রশিবির মনোনীত চট্টগ্রাম বিশ্ববিদ্যালয় কেন্দ্রীয় ছাত্র সংসদ (চাকসু) নির্বাচনে ‘সম্প্রীতির শিক্ষার্থী জোট’ নামে ইসলামী ছাত্রশিবির ২৬ সদস্যের পূর্ণাঙ্গ প্যানেল ঘোষণা করেছে। ১৮ সেপ্টেম্বর বিশ্ববিদ্যালয়ের জারুলতলায় এক সংবাদ সম্মেলনে এ ঘোষণা দেন সংগঠনটির কেন্দ্রীয় মানবসম্পদ ব্যবস্থাপনা সম্পাদক সাইদুল ইসলাম। এই ব্যাতিক্রম হিসেবে ২০২১-২২ শিক্ষাবর্ষের একজন সনাতনী শিক্ষার্থীকে যুক্ত করা হয়েছে।

### বাংলাদেশ জাতীয়তাবাদী ছাত্রদল
বাংলাদেশ জাতীয়তাবাদী ছাত্রদল চট্টগ্রাম বিশ্ববিদ্যালয় কেন্দ্রীয় ছাত্র সংসদে একক ও হল সংসদ নির্বাচনে গত ১৮ সেপ্টেম্বর ক্যাম্পাসের বুদ্ধিজীবী চত্বরে ছাত্রদলের কেন্দ্রীয় সাধারণ সম্পাদক নাছির উদ্দিন প্যানেল ঘোষণা করেছে। তাঁদের প্যানেল থেকে সহসভাপতি (ভিপি) পদে লড়বেন দর্শন বিভাগের শিক্ষার্থী সাজ্জাদ হোসেন এবং সাধারণ সম্পাদক পদে প্রার্থী হয়েছেন ক্রীড়াবিজ্ঞান বিভাগের মো. শাফায়াত হোসেন।

### সচেতন শিক্ষার্থী সংসদ
ইসলামী ছাত্র আন্দোলন বাংলাদেশ সচেতন শিক্ষার্থী সংসদ নামে একটি একক প্যানেল দিবে। প্যানেল শিগগিরই ২৬টি পদে প্রতিদ্বন্দ্বিতার জন্য পূর্ণাঙ্গ তালিকা প্রকাশ করবে বলে ভিপি প্রার্থী আব্দুর রহমান রবিন জানিয়েছেন গণমাধ্যমে। তিনি আরও বলেন, আমরা নারী শিক্ষার্থী, মুক্তিযুদ্ধ পদ ও প্রতিবন্ধী শিক্ষার্থী অন্তর্ভুক্ত করে একটি অন্তর্ভুক্তিমূলক প্যানেল গঠন করবেন।

### সর্বজনীন শিক্ষার্থী সংসদ
বাংলাদেশ ছাত্র অধিকার পরিষদ ও বাংলাদেশ ইসলামী ছাত্র মজলিস সমন্বয়ে গঠিত সর্বজনীন শিক্ষার্থী সংসদ। প্যানেলে সহসভাপতি (ভিপি) পদে প্রতিদ্বন্দ্বিতা করবেন শাখা ছাত্র অধিকার পরিষদের আহ্বায়ক ও ইলেকট্রিক্যাল এন্ড ইলেকট্রনিক ইঞ্জিনিয়ারিং বিভাগের স্নাতকোত্তর শিক্ষার্থী তামজিদ উদ্দিন। সাধারণ সম্পাদক (জিএস) পদে প্রতিদ্বন্দ্বিতা করবেন ইসলামী ছাত্র মজলিসের শাখা সভাপতি ও আরবি বিভাগের চতুর্থ বর্ষের শিক্ষার্থী সাকিব মাহামুদ রুমি। আর সহ-সাধারণ সম্পাদক (এজিএস) পদে প্রতিদ্বন্দ্বিতা করবেন ছাত্র অধিকার পরিষদের শাখা সদস্য সচিব ও বাংলাদেশ স্টাডিজ বিভাগের চতুর্থ বর্ষের শিক্ষার্থী মো. রোমান রহমান। প্যানেলের জিএস প্রার্থী ও ইসলামী ছাত্র মজলিসের শাখা সভাপতি সাকিব মাহামুদ বলেন, শুরুতে ছাত্র অধিকার ‘চাকসু ফর র‍্যাপিড চেঞ্জ’ নামে পূর্ণাঙ্গ প্যানেল ঘোষণা করেছিল। পরে ক্যাম্পাসের দৃষ্টিপ্রতিবন্ধী শিক্ষার্থীসহ সব ধরনের শিক্ষার্থী নিয়ে একটি অন্তর্ভুক্তিমূলক প্যানেল গঠনের সিদ্ধান্ত নেওয়া হয়েছে। সে কারণে প্যানেলের নাম ঘোষণা করা হয়েছে। ‘সর্বজনীন শিক্ষার্থী সংসদ’।

### দ্রোহ পর্ষদ
বাংলাদেশ ছাত্র ইউনিয়ন ও সমাজতান্ত্রিক ছাত্র ফ্রন্ট যৌথভাবে ‘দ্রোহ পর্ষদ’ নামে প্যানেল ঘোষনা করে। গত ১৪ সেপ্টেম্বর প্যানেলের বিষয়টি নিশ্চিত করেছেন শাখা ছাত্র ইউনিয়নের সাধারণ সম্পাদক ইফাজ উদ্দিন ইমু। তিনি বলেন, তাদের প্যানেলের নাম ‘দ্রোহ পর্ষদ’।

## আরও দেখুন
* চট্টগ্রাম বিশ্ববিদ্যালয়
* চট্টগ্রাম বিশ্ববিদ্যালয় কেন্দ্রীয় ছাত্র সংসদ
* বাংলাদেশ ইসলামী ছাত্রশিবির

## তথ্যসূত্র

বিষয়শ্রেণী:চট্টগ্রাম বিশ্ববিদ্যালয়
বিষয়শ্রেণী:চট্টগ্রাম বিশ্ববিদ্যালয় কেন্দ্রীয় ছাত্র সংসদ
বিষয়শ্রেণী:চট্টগ্রাম বিশ্ববিদ্যালয় কেন্দ্রীয় ছাত্র সংসদ নির্বাচন